KOMMISSIONEN FOR DE EUROPÆISKE FÆLLESSKABER 
K0M(94) 493 endelig udg. 
Bruxelles, den 17.11.1994 
Forslag til 
RÅDETS BESLUTNING 
om bemyndigelse af visse medlemsstater til at indføre eller til fortsat 
at anvende punktafgiftslempelser eller -fritagelser for visse typer 
mineralolie, når disse benyttes til særlige formål, jf. fremgangsmåden 
i artikel 8, stk. 4, i direktiv 92/8 l/EØF 
(forelagt af Kommissionen) 
BEGRUNDELSE 
I henhold til artikel 8, stk. 4, i Rådets direktiv 92/8 l/EØF1) om harmonisering af punktafgiftsstrukturen for 
mineralolier kan Rådet med enstemmighed på forslag af Kommissionen bemyndige en medlemsstat til at 
indføre fritagelser eller reducerede satser for punktafgiften på mineralolier, hvis særlige politiske hensyn taler 
herfor. 
De irske, britiske, franske, tyske, portugisiske og spanske myndigheder har meddelt Kommissionen, at de 
ønsker at punktafgiftsfritage spildolie, der genanvendes som brændsel, enten direkte efter at være blevet 
indsamlet eller efter at have gennemgået en oparbejdningsproces, og hvis genanvendelse er afgiftspligtig. 
De italienske myndigheder meddelt Kommissionen, at de fortsat ønsker at anvende de reducerede 
punktafgiftssatser eller punktafgiftsfritagelser for mineralolier, der forbruges i Udine- og Trieste-områderne, 
som udløber den 31. december 1994, og dét indtil en lov om ændring af frizonen Gorizias status træder i kraft. 
Kommissionen anser en periode på fire år for at væte tilstrækkelig til dette formål. 
Endvidere har de italienske myndigheder har meddelt Kommissionen, at de ønsker at punktafgiftsfritage 
fuelolie, der er nødvendig til produktion af damp og gasolie, som begge benyttes i ovne til tørring og 
"aktiveringN af molekylsier i Reggio Calabria. Molekylsier anvendes i vidt omfang af den kemiske industri, den 
petrokemiske industri og olieindiustrien (primært til rensning af gasser og væsker) og benyttes også som led i 
fremstillingen af bestemte varer (f.eks. termoruder og køleskabe). 
Den pågældende fabrik i Reggio Calabria er den eneste af sin slags i Italien, og den er ligger i et område, der 
lider under den ugunstige økonomiske og beskæftigelsesmæssige situation, der er omhandlet i EF-traktatens 
artikel 92, stk. 3, litra a), og som derfor er berettiget til støtte og bistand med henblik på at forbedre 
levestandarden og øge beskæftigelsen. 
På grund af sin geografiske placering er det umuligt for Calabria-regionen at blive tilsluttet det nationale 
metangas-net, og derfor risikerer det pågældende selskab at sakke agterud i forhold til sine europæiske 
konkurrenter (forskellige selskaber med fabrikker i Frankrig, Tyskland og Schweiz), der til samme formål 
benytter afgiftsfri naturgas. 
De danske myndigheder har meddelt Kommissionen, at de ønsker at anvende forskellige afgiftssatser for benzin 
leveret fra benzinstationer der er udstyret med et genindvindingssystem for benzindampe og benzin leveret fra 
andre benzinstationer, for på den måde at anspore benzinstationsejere til at installere genindvindingssystemer 
på danske benzinstationer. 
Som et led i en strategi til at begrænse udslippet af flygtige organiske komponenter (VOC's) i atmosfæren, 
planlægger den danske regering at lovgive på området vedrørende udslip af benzindampe ved benzinpåfyldning 
af biler. 
I overensstemmelse med direktivets bestemmelser er medlemsstaterne blevet underrettet om disse anmodninger. 
Kommissionen har forberedt dette forslag, på grundlag af hvilket Rådet vil kunne afgøre, om de fremsatte 
anmodninger kan imødekommes. 
Ifølge direktivet skal Kommissionen med jævne mellemrum tage afgiftsfritagelserne og afgiftsnedsættelserne op 
til behandling. Finder Kommissionen, at de ikke længere kan opretholdes, fordi de fordrejer konkurrencen, 
medfører forstyrrelser af det indre marked eller er uforenelige med Fællesskabets miljobeskyttelsespolitik, 
forelægger den Rådet passende forslag. Under alle omstændigheder skal Kommissionen forelægge Rådet en 
rapport om disse afgiftsfritagelser og afgiftsnedsættelser senest den 31. december 1996. 
1) EFT L 316 af 31.10.1992. 
Forslag til 
RÅDETS BESLUTNING 
om bemyndigelse af visse medlemsstater til at indføre eller til fortsat 
at anvende punktafgiftslempelser eller -fritagelser for visse typer 
mineralolie, når disse benyttes til særlige formål, jf. fremgangsmåden 
i artikel 8, stk. 4, i direktiv 92/8 l/EØF 
RÅDET FOR DEN EUROPÆISKE UNION HAR 
under henvisning til traktaten om oprettelse af Det Europæiske Fællesskab, 
under henvisning til Rådets direktiv 92/8 l/EØF af 19. oktober 1992 om harmonisering af punktafgiftsstrukturen 
for mineralolier, særlig artikel 8, stk. 4, 
under henvisning til forslag fra Kommissionen, og 
ud fra følgende betragtninger: 
I henhold til artikel 8, stk. 4, i direktiv 92/8 l/EØF kan Rådet med enstemmighed på forslag af Kommissionen 
bemyndige en medlemsstat til at indføre fritagelser eller nedsatte satser for punktafgiften på mineralolier, hvis 
særlige politiske hensyn taler herfor; 
visse medlemsstater har underrettet Kommissionen om, at de fortsat agter at anvende visse allerede lovfæstede 
fritagelser eller lempelser eller indføre nye sådanne, på hvilke fritagelser og lempelser fremgangsmåden i 
artikel 8, stk. 4, bør finde anvendelse; 
de øvrige medlemsstater er blevet underrettet om disse anmeldelser; 
Kommissionen og samtlige medlemsstater accepterer, at disse fritagelser og lempelser er begrundet i særlige 
politiske hensyn og ikke medfører konkurrencefordrejninger eller hindrer det indre marked i at fungere 
tilfredsstillende; 
Kommissionen gennemgår med jævne mellemrum afgiftslempelserne og afgiftsfritagelserne for at sikre sig, at 
de er forenelige med det indre marked eller Fællesskabets miljøbeskyttelsespolitik; 
Rådet skal i henhold til artikel 8, stk. 6, i direktiv 92/8 l/EØF tage situationen op til ny vurdering senest den 
31. december 1996 på grundlag af en rapport fra Kommissionen -
VEDTAGET FØLGENDE BESLUTNING: 
Artikel 1 
I overensstemmelse med artikel 8, stk. 4, i Rådets direktiv 92/8 l/EØF og med forbehold af de forpligtelser, der 
gælder efter Rådets direktiv 92/82/EØF af 19. oktober 1992 om indbyrdes tilnærmelse af punktafgiftssatserne 
for mineralolier 1), bemyndiges følgende medlemsstater til at indføre eller til fortsat at anvende de nedenfor 
angivne punktafgiftslempelser eller punktafgiftsfritagelser: 
1. Irland 
2. Det Forenede Kongerige Storbritannien og Nordirland 
3. Den Franske Republik 
4. Forbundsrepublikken Tyskland 
5. Den Portugisiske Republik 
6. Kongeriget Spanien 
punktafgiftsfritagelse af spildolie, der genanvendes som brændsel, enten direkte efter at være blevet 
indsamlet eller efter at have gennemgået en oparbejdningsproces, og hvis genanvendelse er afgiftspligtig. 
7. Den Italienske Republik 
for mineralolier, der forbruges i Udine- og Trieste-områderne for en periode af fire år fra 1. januar 1995. 
for fuelolie til produktion af damp og gasolie, som benyttes i ovne til tørring og "aktivering" af 
molekylsier i Reggio Calabria. 
8. Kongeriget Danmark : 
til at anvende forskellige punktafgiftssatser for benzin leveret fra benzinstationer der er udstyret med et 
genindvindingssystem for benzindampe og benzin leveret fra andre benzinstationer, under forudsætning 
af, at de anvendte satser til alle tider respekterer de i fællesskabslovgivningen nedfældede minimumssatser 
for mineralolier. 
Artikel 2 
Denne beslutning er rettet til Irland, Det Forenede Kongerige Storbritannien og Nordirland, Den Franske 
Republik; Forbundsrepublikken Tyskland, Den Portugisiske Republik, Kongeriget Spanien Den Italienske 
Republik on denne Kongerige Danemark. 
Udfærdiget i Bruxelles, den 
På Rådets vegne 
Formand 
1) EFTL 316 af 31.10.1992, s. 19. 
ISSN 0254-1459 
KOM(94) 493 endelig udg. 
DOKUMENTER 
DA 03 09 
Katalognummer : CB-CO-94-521-DA-C 
ISBN 92-77-82062-4 
Kontoret for Da Hnxopa^ke FæUesokaosrs Officielle Publîkatîcïi.ir 4 
Lr2985 Luxembourg